Nelly Drell

Nelly Drell (sündinud 19. oktoobril 1979 Tallinnas) on eesti maalikunstnik. Juba lapsena huvitas teda väga kunst ja Pelgulinna Keskkooli kunstiklassis õppimisega samaaegselt käis ta ennast täiendamas huvikeskuses Kullo (keraamika) ja Kevade tänava kunstikoolis. Kunstile pühendumisest ja kunstiarmastusest sai peagi veendumus, et valitud tee on õige ning kasvas soov enese arendamist jätkata ja päris kunstnikuks saada. Aastatel 1998–2000 õppis ta Eesti Kunstiakadeemias maali erialal, hiljem Miami Rahvusvahelises Kunstikolledžis (2000–2001) ning New Yorgi Kunstiakadeemias (2001–2003). Nelly Drelli looming paistab silma julge ja realistliku käsitluse ning figuraalkompositsioonide rohkuse poolest. Ta ei karda erinevate kunstistiilidega eksperimenteerida – nii võib tema maalide hulgast leida nii hüperrealistlikke linnavaateid, rahvusromantilisi pidulisi kui ka muudele stiilidele (barokist klassitsismini) omaseid elemente. Sama mitmekülgne on kunstnik oma teemade valikult, tööde seas on ühtviisi värvikaid spordisündmusi, dramaatilisi stseene ajaloost, vallatuid akte, ilmekaid portreid ja loodusvaateid. Vormikäsitlus ja motiivide valikud vahelduvad, kuid põhitähelepanu all olev – harmoonilisena kujutatud inimesed – jääb. Nelly Drell on oma maale alates 1995. aastast eksponeerinud grupi- ja isikunäitustel, ta on pälvinud 2001. aastal Miami Rahvusvahelise Kunstikolledži Noorte visuaalse kunsti auhinna ja 2008. aastal SMV-preemia Eesti maalikunstnike liidu aastanäituselt. Alates 2005. aastast on ta Eesti maalikunstnike liidu liige. 1987–1998 Pelgulinna Keskkool 1992–1996 Kevade tänava Kunstikool 1998–2000 Eesti Kunstiakadeemia, maal 2000–2001 Miami Rahvusvaheline Kunstikolledž (USA), maal BA 2001–2003 New Yorgi Kunstiakadeemia (USA), maal MA 1991–1992 Huvikeskus Kullo, keraamika 2002 New Yorgi kunstnike ühendus (USA), maal 2004 „Silmast silma“ G-galerii, Tallinn 2004 „Surve“ Draakoni galerii, Tallinn 2005 „Kaitsetu“ Haapsalu linnagalerii, Haapsalu 2005 „Looduse värvid“ Viru keskus, Tallinn 2006 „Taassünd“ Viviann Nappi galerii, Tallinn 1995 Pelgulinna Keskkooli algkooli lõpunäitus, Kullo galerii, Tallinn 1996 Kevade tänava Kunstikooli lõpunäitus, Tallinn 1998 Pelgulinna Keskkooli lõpunäitus, Kullo galerii, Tallinn 2001 „Ühendamata“ Jackie Hinchey-Sipes D.A.S.H Galerii, Miami 2002 „Punktide A+B vahel“ Tribeca saal, New York 2003 Lõpunäitus New Yorgi Kunstiakadeemia Kipsi saalis, New York 2005 „Autoportree“ Tartu 2005 „Identiteedid“ Kunstihoone galerii, Tallinn 2006 „Puhas maal“ Jõhvi kontserdimaja, Jõhvi 2007 „Keha muutumine“ ArtDepoo galerii, Tallinn 2008 „Üle piiri minek“ Narva Muuseumi Kunstigalerii, Narva 2008 „Äratus“ Arhitektuuri- ja kunstikeskus Rotermanni soolaladu, Tallinn 2008 „XL“ Maalikunstnike liidu aastanäitus, Tartu Kunstimaja Nelly Drelli koduleht Kunstniku tutvustus ja on-line-näitus Saatchi galeriis Eesti Päevalehe artikkel isikunäitusest "Surve" 06.11.2004 Artikkel näitusest "Silmast silma" ajalehes Sirp Eesti Ekspressi artikkel Nelly Drelli õpingutest ja näitusest "Identiteedid" 06.01.2005 Äripäeva artikkel näitusest "Taassünd" 03.03.2006 Eesti Päevalehe artikkel isikunäitusest "Taassünd" 25.03.2006 Postimehe artikkel kunstniku õpingutest 18.03.2006 Postimehe artikkel Maalikunstnike liidu aastanäitusest "XL" 21.11.2008